
Na osnovu čl. 3, čl.10 stav 3 i čl. 11 Zakona o nevladinim organizacijama („Službeni list Crne Gore“, br. 39/11, 37/17, 84/24 i 116/26) čl. 28 i čl. 38 stav 1 tačka 2 Zakona o lokalnoj samoupravi („Službeni list Crne Gore“, br. 02/18, 34/19, 38/20, 50/22, 84/22, 81/25 i 98/25), čl. 35 stav 1 tačka 2 i čl. 38 stav 1 Statuta opštine Nikšić („Službeni list Crne Gore - opštinski propisi“, br. 31/18, 21/23, 42/25 i „Službeni list CG“ broj 62/25), Skupština opštine Nikšić, na sjednici održanoj _______ 2026. godine, donijela je



ODLUKU O OSNIVANJU FONDACIJE
„NIKŠIĆ 2030 - EVROPSKA PRESTONICA KULTURE“

Član 1
Ovom odlukom osniva se Fondacija ,,Nikšić 2030 Evropska prestonica kulture“ (u daljem tekstu: Fondacija).

Član 2
Osnivač Fondacije je Opština Nikšić, Njegoševa br. 18, 81400, Nikšić, Crna Gora, PIB: 02021633, koju predstavlja predsjednik Opštine _________________________potpis i pečat

Član 3
[bookmark: _heading=h.d12e6t51xvg4]Naziv Fondacije je „Nikšić 2030 – Evropska prestonica kulture“. 
[bookmark: _heading=h.y6t2lc2pcv1c]
Skraćeni naziv Fondacije je „Nikšić 2030 - EPK“.

Fondacija koristi i naziv na engleskom jeziku „Nikšić 2030 – European Capital of Culture“.

Član 4
[bookmark: _heading=h.5an7jpg3ahxg]Adresa Fondacije je Njegoševa br. 18, 81400 Nikšić.
Sjedište Fondacije je u Nikšiću.

Član 5
Fondacija se osniva na neodređeno vrijeme. 

[bookmark: _heading=h.oggwd627lkxa]Fondacija je samostalna, nezavisna i neprofitna organizacija.
[bookmark: _heading=h.oxlpqc35ruwu]
[bookmark: _heading=h.bijghx640hg3]Fondacija stiče svojstvo pravnog lica danom upisa u registar fondacija Ministarstva regionalno – investicionog razvoja i saradnje sa nevladinim organizacijama. 

Član 6
Ciljevi Fondacije su: 
· Implementacija projekta „Nikšić 2030 Evropska prestonica kulture“ u periodu 2026-2032 (Projekat) u skladu sa konceptom „Otvoreni grad“ i projektnim dokumentom “NIKŠIĆ 2030 European Capital of Culture - Finalist City Selection Bidbook” odobrenim od strane Evropske komisije;

· Obezbjeđivanje održivosti i unaprijeđivanje tekovina i rezultata nastalih  realizacijom Projekta „Nikšić 2030 Evropska prestonica kulture“, ostvarivanje dugoročnog uticaja projekta i sprovođenje legatskih aktivnosti nakon realizacije projekta;

· Promocija i popularizacija inicijative “Evropska presonica kulture” Evropske unije u Crnoj Gori, regionu i inostranstvu - umrežavanje i saradnja sa drugim evropskim presntonicama kulture i njihovim legatima u cilju razmjene iskustva i znanja i međusobne promocije; kao i podrške drugim jedinicama lokalne samouprave iz Crne Gore, regiona i Evrope u procesu konkurisanja.

· Doprinos vidljivosti, razvoju i umrežavanju kulturne scene u opštini Nikšić i Crnoj Gori, razvoju tradicionalnih i savremenih kulturnih izraza, razvoju kapaciteta u kulturi i kreativnim industrijama i ukupnom razvoju i pozicioniranju Opštine Nikšić kao centra kulture i kreativnih industrija, kao i međunarodnom pozicioniranju i promociji kulture Crne Gore i Nikšića;

· Doprinos zaštiti i promociji kulturne i prirodne baštine, razvoju turizma, revitalizaciji i razvoju kulturne i druge infrastrukture u gradu i transformaciji Nikšića u otvoreni, moderan evropski grad zasnovan na aktivnom građanstvu, demokratiji, održivom razvoju, inovacijama i međunarodnoj saradnji.

Član 7
Djelatnosti Fondacije su:

· [bookmark: _Hlk238551440]Implementacija projekta „Nikšić 2030 Evropska prestonica kulture“
· Osmišljavanje, razvoj, promocija i sprovođenje kulturnih, umjetničkih, obrazovnih i kreativnih programa, projekata i aktivnosti na lokalnom, nacionalnom i međunarodnom nivou;
· Finansiranje i sufinansiranje kulturnih i obrazovnih programa, projekata i aktivnosti;
· Organizacija javnih konkursa za podršku projektnih ideja i rješenja;
· Učestvovanje u planiranju, praćenju i koordinaciji projekata razvoja kulturne i komplementarne infrasturkture u opštini Nikšić;
· Praćenje razvoja i menadžmenta kulturne infrastrukture predviđene projektom „Nikšić 2030 Evropska prestonica kulture“;
· Upravljanje kulturnom i komplementarnom infrasturkturom i opremom;
· Podsticanje razvoja kulture, savremenog umjetničkog stvaralaštva, kreativnih industrija i inovacija;
· Jačanje kapaciteta kulturnih institucija, organizacija civilnog društva, nezavisnih kulturnih aktera i pojedinaca;
· Podsticanje učešća građana u kulturnom životu i razvoja aktivnog građanstva;
· Razvijanje i unapređenje međunarodne, regionalne i prekogranične saradnje u oblasti kulture, umjetnosti i kreativnih industrija;
· Saradnja sa organima državne uprave, organima lokalne samouprave, javnim ustanovama, obrazovnim institucijama, privrednim subjektima, međunarodnim organizacijama i drugim pravnim i fizičkim licima;
· Promocija Nikšića kao evropskog centra kulture, kreativnosti i inovacija;
· Međunarodna promocija Opštine Nikšić i Crne Gore;
· Organizacija kulturnih manifestacija, festivala, izložbi, konferencija, radionica, rezidencijalnih programa i drugih javnih događaja;
· Sprovođenje istraživačkih, edukativnih i izdavačkih aktivnosti u oblasti kulture, urbanizma i održivog razvoja;
· Produkcija kulturnih manifestacija, umjetničkih, filmskih, pozorišnih, muzičkih i drugih sadržaja;
· Obezbjeđivanje, upravljanje i korišćenje finansijskih, materijalnih i drugih sredstava za ostvarivanje ciljeva Fondacije, u skladu sa zakonom;
· Nabavka i iznajmljivanje opreme, alata, vozila, ili infrastrukture neophodne za adekvatnu realizaciju projekta „Nikšić 2030 – Evropska prestonica kulture“;
· Sprovođenje legatskih i postprojektnih aktivnosti radi osiguravanja dugoročnih efekata projekta „Nikšić 2030 – Evropska prestonica kulture“;
· Podrška kulturnom sektoru i kulturno-umjetničkom stvaralaštvu;
· Podrška razvoju i podizanju kapaciteta turističkog sektora i privrede;
· Briga o zaštiti, promociji i unapređenju nematerijalne i materijalne kulturne baštine;
· Podrška mladima i aktivno uključivanje mladih;
· Organizovanje radionica, edukativnih programa, treninga i seminara usmjerenih na jačanje kompentencija umjetnika uz aktivno uključivanje u evropske projekte i inicijative; 
· Realizovanje volonterskih programa i dobrotvornih akcija;
· Apliciranje za članstvo Opštine Nikšić Fondacije u evropskim i međunarodnim kulturnim mrežama i platformama i koordinacija članstva;
· Podsticanje i podrška članstvu lokalnih i nacionalnih organizacija u evropskim i međunarodnim mrežama; 
· Koordinacija članstva grada u UNESKO Mreži kreativnih gradova u oblasti muzike i drugim međunarodnim mrežama u oblasti kulture;
· Doprinos monitoringu i evaluaciji projekta Nikšić 2030 Evropska prestonica kulture i diseminaciji rezultata;
· Promocija programa “Evropska prestonica kulture” u Crnoj Gori, regionu i inostranstvu;
· Saradnja i umrežavanje sa drugim nosiocima titule “Evropske prestonice kulture” u cilju međusobne promocije;
· Prenos znanja i iskustva kandidatima iz Crne Gore, regiona i Evrope u procesu aplikacije za titulu “Evropske presnotice kulture”.

Član 8
Organi Fondacije su: Upravni odbor, Direktor i Nadzorni odbor.  

Prvi mandati organa i njihovih članova traju dok traje realizacija Projekta „Nikšić 2030 Evropska prestonica kulture“ (2026-2032). 

Postupak reizbora organa i njihovih članova uređuje se Statutom.

Statutom se može predvidjeti formiranje drugih stalnih i privremenih tijela.
[bookmark: _heading=h.wdpr6rk0bzju]
Član 9
Upravni odbor donosi Statut i upravlja radom Fondacije.

[bookmark: _heading=h.rnn6e93mlaoq]Prvi predsjednik Upravnog odbora Fondacije je Vojin Striković, Školska 5/15, 81 400 Nikšić, 1902977173148, ______________potpis.

Prvi članovi Upravnog odbora Fondacije su:

1. Član Katarina Ćurić, Vuka Mićunovića 73a, 81400 Nikšić, 0112992265011, _________potpis;
2. Član Ilija Nikčević, Vuka Karadžića bb, 81400 Nikšić, 0510982260165 __________potpis;
3. Član Matija Stojanović, Meše Selimovića 12, 81000 Podgorica, 0601997210038 ___________potpis;
4. Član Aleksandar Ostojić, Miloša Tošića Z5, 84210 Pljevlja, 2803991290020 ___________potpis;
5. Član Jelena Gazdić, Predraga Peđe Leovca 43, 84210 Pljevlja, 1212984295015. _________potpis i 
6. Član Đorđije Malović, Bracana Bracanovića, 56, 81000 Podgorica, 1703981260168 _________potpis.

Član 10
Nadzorni odbor vrši nadzor nad radom Fondacije. 

Sastav i postupak izbora članova Nadzornog odbora, kao i njegove bliže nadležnosti, odrediće se Statutom. 

Član 11
Direktor Fondacije je lice ovlašćeno za zastupanje Fondacije.

Direktor zastupa Fondaciju, u skladu s Zakonom. 

Prvi direktor Fondacije je Mato Uljarević, Piperska bb, 81 000 Podgorica, 1002997210030 ____________ potpis.

[bookmark: _heading=h.6m0d9v5gm2vs]Član 12
Fondacija se finansira: 
· iz sredstava državnog budžeta;
· iz sredstava budžeta jedinice lokalne samouprave;
· iz fondova Evropske unije;
· iz dobrovoljnih priloga, sponorstava i donacija fizičkih i pravnih lica;
· iz poklona, kamata na uloge, dividendi i zakupnine;
· iz dobiti od obavljanja privredne djelatnosti;
· iz svih drugih zakonom dozvoljenih sredstava. 

Sredstva Fondacije se mogu koristiti isključivo za ostvarivanje ciljeva utvrđenih ovom odlukom i Statutom Fondacije. 

Sredstva Fondacije koriste se u skladu sa Finasijskim planom koji usvaja Upravni odbor.

Fondacija je obavezna da Skupštini opštine podnosi godišnji izvještaj o radu i finansijski izvještaj.

Fondacija odgovara za svoje obaveze cjelokupnom imovinom. 

Član 13
Fondacija nema početnu imovinu.


Član 14
Ova odluka stupa na snagu osmog dana od dana objavljivanja u Službenom listu Crne Gore – Opštinski propisi.  



Broj: 01-030-
Nikšić, ________.2026. godine

SKUPŠTINA OPŠTINE NIKŠIĆ

                                                                                           PREDSJEDNICA
                                                                                               Milica Žižić Lalatović s.r.
































OBRAZLOŽENJE

I PRAVNI OSNOV
Pravni osnov za donošenje Odluke o osnivanju Fondacije Nikšić 2030 – Evropska prestonica kulture sadržan je u odredbama : 
1. Zakona o nevladinim organizacijama ("Službeni list Crne Gore", br. 39/11, 37/17, 84/24 i 116/26);
2. Zakona o lokalnoj samoupravi ("Službeni list Crne Gore", br. 02/18, 34/19, 38/20, 50/22, 84/22, 81/25, 98/25 i 133/26) i
3. Statuta Opštine Nikšić ("Službeni list Crne Gore - opštinski propisi", br. 31/18, 21/23, broj 62/25 "Službeni list CG“ i 42/25).

Članom 3 Zakona o nevladinim organizacijama propisano je da je nevladina fondacija dobrovoljna neprofitna organizacija bez članstva, koju osnivaju domaća i/ili strana fizička i/ili pravna lica sa ili bez početne imovine, radi ostvarivanja opštih ciljeva i interesa.
Član 10 Zakona o nevladinim organizacijama odnosi se na osnivače udruženja i fondacije. U odnosu na fondaciju, stavom 3 propisano je da je može osnovati jedno ili više lica, nezavisno od njihovog prebivališta, boravišta ili sjedišta u Crnoj Gori. Ukoliko fondaciju osniva više lica, svoja prava ostvaruju zajednički, osim ako statutom nije drugačije određeno. 
Član 11 Zakona o nevladinim organizacijama propisuje da se nevladina organizacija osniva osnivačkim aktom koji sadrži podatke o osnivačima i podatke o nevladinoj organizaciji bliže opisano stavom 1 tačka 1 i 2. Stavom 2 istog člana propisano je da osnivački akt fondacije sadrži i podatke o predsjedniku i članovima upravnog odbora, kao i podatke o početnoj imovini fondacije, ukoliko fondacija ima početnu imovinu. Stav 3 uređuje sadržinu testamenta u slučaju kada se 
Iz citiranih odredaba čl. 3, čl. 10 i čl. 11 Zakona o nevladinim organizacijama proizlazi da je nevladina fondacija dobrovoljna neprofitna organizacija koja se osniva osnivačkim aktom, da zakon ne isključuje opštine iz kruga mogućih osnivača, te da se iz primjene Zakona izuzimaju isključivo organizacije i fondacije čiji je osnivač država ili čiji je status uređen posebnim zakonom.
Imajući u vidu navedeno, zaključuje se da ne postoje pravne prepreke da Opština Nikšić, u skladu sa važećim Zakonom o nevladinim organizacijama, osnuje fondaciju radi ostvarivanja ciljeva od javnog interesa, uključujući realizaciju projekta Evropska prestonica kulture.
Član 28 Zakona o lokalnoj samoupravi utvrđuje djelokrug poslova iz sopstvene nadležnosti opštine, koji obuhvataju postupanje u oblastima od značaja za lokalnu zajednicu i ostvarivanje potreba i interesa lokalnog stanovništva. U okviru tako utvrđenih nadležnosti, osnivanje i djelovanje fondacije predstavlja odgovarajući institucionalni okvir za ostvarivanje ciljeva od javnog i lokalnog značaja, u skladu sa potrebama i interesima lokalne zajednice.
Članom 38 Zakona o lokalnoj samoupravi propisane su nadležnosti Skupštine opštine kao predstavničkog organa građana opštine, koja odlučuje o pitanjima od značaja za ostvarivanje poslova lokalne samouprave. Tačkom 2 ovog člana propisano je da Skupština donosi propise i druge opšte akte.
Imajući u vidu da se fondacija osniva osnivačkim aktom, odnosno odlukom osnivača, donošenje Odluke o osnivanju fondacije predstavlja ostvarivanje nadležnosti Skupštine u dijelu donošenja akata kojima se uređuju pitanja od značaja za ostvarivanje poslova iz nadležnosti Opštine.
Shodno navedenom, Skupština Opštine Nikšić je, u okviru svojih zakonom utvrđenih nadležnosti, ovlašćena da donese Odluku o osnivanju fondacije, kao akt kojim se uređuje osnivanje pravnog lica radi ostvarivanja ciljeva od javnog interesa i značaja za lokalnu zajednicu.
Odredbe Statuta Opštine Nikšić usklađene su sa Zakonom o lokalnoj samoupravi i između ostalog bliže uređuju pravni položaj Opštine, njene nadležnosti, kao i nadležnosti i način rada Skupštine Opštine. 
Članom 35 Statuta Opštine Nikšić utvrđeni su poslovi Skupštine opštine, među kojima je, u tački 2, propisano da Skupština donosi propise i druge opšte akte. Navedena odredba predstavlja osnov za donošenje akata iz nadležnosti Skupštine kojima se uređuju pitanja od značaja za ostvarivanje poslova lokalne samouprave.
Članom 38 stav 1 Statuta Opštine Nikšić propisano je da Skupština, u vršenju poslova iz svoje nadležnosti, donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte. Navedena odredba uređuje vrste akata koje Skupština donosi u okviru poslova iz svoje nadležnosti i predstavlja formalno-pravni osnov za formu akta kojim Skupština odlučuje o pitanjima iz svog djelokruga.
Shodno navedenom, donošenje Odluke o osnivanju fondacije ima pravni osnov u članu 35 tačka 2, u vezi sa članom 38 Statuta Opštine Nikšić, budući da je Skupština ovlašćena da donosi opšte akte i uređuje pitanja iz svoje nadležnosti u cilju ostvarivanja javnog interesa.

II RAZLOZI ZA DONOŠENJE
Radi efikasne pripreme, koordinacije i realizacije projekta Evropska prestonica kulture, predlaže se osnivanje posebne fondacije kao nezavisnog, neprofitnog pravnog lica koje će biti odgovorno za planiranje, upravljanje i sprovođenje svih aktivnosti vezanih za kandidaturu i implementaciju projekta.
Osnivanjem fondacije stvaraju se uslovi za zapošljavanje stručnog i interdisciplinarnog tima sa iskustvom u upravljanju velikim kulturnim projektima, međunarodnoj saradnji, finansijama, komunikacijama i produkciji. Time se obezbjeđuje kontinuitet rada tokom čitavog procesa kandidature, pripreme i realizacije projekta, nezavisno od promjena u institucionalnoj organizaciji ili političkim ciklusima.
Fondacija će predstavljati centralnu operativnu platformu za razvoj kulturnog programa, koordinaciju partnera, uključivanje građana, razvoj međunarodnih mreža saradnje i promociju grada na evropskom nivou. Pored realizacije projekta Evropska prestonica kulture, fondacija će doprinijeti jačanju institucionalnih kapaciteta kulturnog sektora, razvoju kreativnih industrija, unapređenju međunarodne saradnje i stvaranju trajnog nasljeđa koje će nastaviti da doprinosi kulturnom, društvenom i ekonomskom razvoju grada i nakon završetka godine u kojoj nosi titulu Evropske prestonice kulture.
Osnivanje fondacije predstavlja međunarodno prepoznat model upravljanja koji je primijenjen u brojnim gradovima nosiocima titule Evropske prestonice kulture. Ovakav organizacioni oblik omogućava profesionalno, transparentno i odgovorno upravljanje složenim višegodišnjim projektom koji uključuje veliki broj domaćih i međunarodnih partnera, institucija, organizacija civilnog društva, umjetnika, privrednih subjekata i građana.
Nakon izglasavanja Odluke o osnivanju fondacije, osnivački akt će potpisati predsjednik Opštine Nikšić, uz stavljanje pečata Opštine, na za to predviđenom mjestu u osnivačkom aktu, dok će isti akt, na za to predviđenim mjestima, potpisati i prvi predsjednik Upravnog odbora, prvi imenovani članovi Upravnog odbora i prvi direktor Fondacije.
Odluka o osnivanju fondacije Nikšić 2030 – Evropska prestonica kulture predstavlja osnivački akt fondacije u smislu Zakona o nevladinim organizacijama.
Imajući u vidu navedeno predlažem da Skupština opštine usvoji Odluku o osnivanju fondacije ..Nikšić 2030 – Evropska prestonica kulture“. 

SEKRETARIJAT ZA KULTURU I MEDIJE

[bookmark: _GoBack]								        V.D. SEKRETAR
                                                                                                   RADISAV MAROJEVIĆ



